Lav et referat af nedenstående tekst:

Tekst:
Flensted Snitgrønt A/S kalder flere grøntsagsvarianter tilbage, da der er blevet fundet bakterien listeria i produkterne i virksomhedens egenkontrol. Det skriver Fødevarestyrelsen i en pressemeddelelse. Det drejer sig om følgende: Spidskål (Easy Taste). Kålsalat med sprøde rødder (Easy Taste). Spæd kålsalat (Easy Taste). Broccolisalat med strejf af chili (Coop). Grønkålssalat med quinoa og et tvist af råsyltet løg (Coop). Spidskålssalat med mormordressing (Coop). Alle de tilbagekaldte produkter har sidste anvendelsesdato den 30. januar 2018. Easy Taste produkterne er solgt i Rema 1000 butikker i hele landet, mens Coop-produkterne er solgt i Kvickly, Superbrugsen, Dagli’brugsen, Irma, Brugsen og Fakta. Forbrugere rådes til at levere produkterne tilbage til de butikker, de er købt eller at smide produkterne ud. Kan være farligt Listeriabakterierne kan være farlige for mennesker. Fødevarestyrelsen oplyser, at de kan medføre influenzalignende symptomer, feber, hovedpine og i sjældne tilfælde mavetarmproblemer. I sjældne tilfælde kan de forårsage meningitis og blodforgiftning. Bakterieslægten listeria er udbredt i jord, på planter, i spildevand, i tarmen hos dyr og mennesker samt i produktionsmiljøer. Bakterien findes i en lang række almindelige fødevarer. Det gælder især rå fødevarer, men varmebehandlede fødevarer kan også få bakterierne tilført efter varmebehandlingen. Sygdommen listeriose, som kommer af listeria, rammer oftest rammer ældre eller svagelige. Den er forholdsvis sjælden. Til gengæld er listeriose en alvorlig og livstruende sygdom. Den samlede dødelighed er cirka 25 procent. Sygdommen kostede flere danskere livet i 2015.

Referat:
Forbrugere rådes til at levere produkterne tilbage til de butikker, de er købt eller at smide produkterne ud.